
REFERAT
Privind conferirea, post-mortem, a titlului de Cetăţean de Onoare  al municipiului Timişoara domnului Prof. Dr. Ing. Doc. Dr. HC IOAN M. ANTON





             Având în vedere adresa cu numarul SC2015-019130/17.07.2015  din partea Universităţii Politehnica din Timişoara reprezentata de domnul prof. univ. dr. ing. Viorel Aurel Serban, Rector al instituţiei, propunem acordarea, post-mortem, a titlului de Cetăţean de Onoare al municipiului Timişoara, domnului Prof. Dr. Ing. Doc. Dr. HC IOAN M. ANTON,  membru al Academiei Române,  strălucit profesor şi cercetător, om de cultură şi personalitatea ştiinţifică de renume.

                    Ioan M. ANTON s-a născut în comuna Vintere (jud. Bihor) la 18 Iulie 1924. A absolvit cursurile primare în comuna natală şi-a continuat studiile la o şcoală cu aleasă tradiţie, şi anume liceul „Samuil Vulcan” din Beiuş (1935-1943). După absolvirea liceului devine student la Politehnica din Timişoara într-o perioadă grea (1943-1948), absolvind specialitatea Electromecanică în ianuarie 1948 ca şef de promoţie cu distincţia „Magna cum Laude”. Cariera didactică de excepţie, susţinută de rezultate tehnice şi ştiinţifice de excepţie, au condus în mod firesc la propunerea Acad. Cornel Miklosi de a-l alege pe Ioan Anton, la numai 39 de ani, membru corepondent al Academiei Române în 1963. În 1974 devine membru titular şi vicepreşedinte (1974-1990), iar în perioada 1981-1984 a îndeplinit funcţia de Preşedinte (ad-interim) al Academiei Române.
                   Profesorul Ioan Anton a dezvoltat şi consolidat pe plan naţional şi internaţional şcoala de Maşini Hidraulice din Timişoara, şi a creat şcoala de Lichide Magnetice din Timişoara, ambele fundamentate pe o viziune solidă, extrem de actuală, cu privire la cercetarea ştiinţifică în învăţământul superior, exemplificând magistral vocaţia sa de ctitor de şcoală. Recunoaşterea internaţională a fost strălucit re-confirmată la cele mai prestigioase manifestări ştiinţifice din aceste domenii găzduite de Politehnica Timişoreană în 1998 – 8th International Conference on Magnetic Fluids, şi în 2010 – 25th IAHR Symposium on Hidraulic Machinery and Systems. Rămâne şi astăzi actual şi de referinţă monumentalul tratat în două volume Cavitaţia, publicat de Ioan Anton în 1984 (vol. 1) şi 1985 (vol. 2), precum şi monografiile Turbine Hidraulice (1979), Hidrodinamica turbinelor-pompe bulb (1988), Energetic and Cavitational Scale-up Effects (2002) ,  alături de cele peste 250 de lucrări ştiinţifice. Este unanim recunoscut că Academicianul Ioan Anton este şi va rămâne seniorul maşinilor hidraulice din România.
                  Societatea, și în particular comunitatea academică națională și internațională, a recunoscut și apreciat constant activitatea didactică, științifică și tehnică, precum și rolul determinant al academicianului Ioan Anton în promovarea neobosită a principiilor și valorilor perene care definesc și particularizează municipiul  Timişoara.
                   Datorita activitaţii ştiinţifice, academice si socio-culturale înteprinsa, domnul Prof. Dr. Ing. Doc. Dr. HC IOAN M. ANTON a contribuit la promovarea imaginii municipiului Timişoara în ţară şi în străinătate.



                                                                                           
 

Director,                                                               Secretar                                  
Direcţia Comunicare	Ioan Cojocari
Alina Pintilie 	 
                                                                                
 

Inspector de specialitate 	
Annemarie Calotă


                                                    Avizat juridic                          



 Red.A.M.A                                                                                                                                                Cod  FO 53-01,ver.2
image1.png




